A hajótörés után több millió évvel (1984-ben) a vulkán kitörésétől a Bárka rendszerei újraélednek, majd miután egy szonda a bolygó gépi "élőlényeiről" adatokat gyűjt, újraalkotja az alakváltókat. Mivel viszont a becsapódáskor megsérült a számítógép memóriája, nem emlékszik az autobotok és az álcák háborújára, ezért mindenkit újraépít a Bárkán. Az autobotoknak másodlagos, eredeti kibertroni formája helyett földi gépkocsik alakját adja, az álcáknak vadászrepülők, fegyverek és más technikai eszközök alakját kölcsönzi. Mielőtt az autobotok megakadályozhatták volna őket az álcák elhagyják a Bárkát. Optimusz harcosai javaslatára beleegyezik, hogy egy néhány fős csapat felderítse az új világot amiben felébredtek. Az autobotok új másodlagos alakjuknak köszönhetően feltűnés nélkül elvegyülnek az emberi világban, ám kisvártatva az álcák rájuk támadnak egy autósmoziban. A harcba számos ember is belekeveredik, Űrdongó pedig olyan súlyosan megsérül, hogy nem tud alakot váltani. Az alakváltók ekkor szembesülnek a ténnyel, hogy a gépek ebben a világban élettelenek, és hogy itt az élőlények az őket irányító, szén alapú apró lények, az "emberek". Amikor Űrdongó egy fiatal fiú, Buster Witwicky aki a barátaival volt az autósmoziban, kocsijának koccan közvetlenül a csata előtt, kiszállnak megnézni mi történt. Ekkor kitör a harc, és a kocsijuk felrobbanásakor elkeverednek egymástól. Buster ezért, hogy meneküljön beszáll az autó formájában rekedt Űrdongóba és apja, a Koreai háborús veterán autószerelő, William "Gyertya" Witwicky szerelőműhelyébe hajt vele. Buster sejti hogy a kocsival valami nincs rendben, pontosabban hogy "él", ezért némi győzködés után sikerül a műhelybetöréstől felriadt apját rábeszélnie, hogy javítsa meg a VW bogár Űrdongót amennyire lehet. Miután ez sikerül Űrdongó robottá változik és köszönetet mond az elképedt Witwickyéknek. Így kezdődik Buster és Űrdongó barátsága, ill. Witwickyék kapcsolata az Autobotokkal.